Diari Oficial de la Generalitat Valenciana


Sumari del DOGV 8260, del 23-03-2018 (2018/2974)

DECRET 20/2018, de 9 de març, del Consell, de modificació del Decret 63/2014, de 25 d'abril, pel qual s'aprova el Reglament per al reconeixement de les indemnitzacions i les ajudes econòmiques a les víctimes de violència sobre la dona, en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2018/03/09/20/dof/vci/html**

### Dades del document

Número de DOGV
:   8260

Data del DOGV
:   23-03-2018

Secció del DOGV
:   I. DISPOSICIONS GENERALS

Número del document
:   2018/2974


Data del document
:   09-03-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * legislació
    * condició de la dona
    * drets de la dona

DECRET 20/2018, de 9 de març, del Consell, de modificació del Decret 63/2014, de 25 d'abril, pel qual s'aprova el Reglament per al reconeixement de les indemnitzacions i les ajudes econòmiques a les víctimes de violència sobre la dona, en la Comunitat Valenciana. [2018/2974]  
PREÀMBUL  
  
Amb data 23 de novembre de 2012 es va aprovar la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, l'article 16 de la qual estableix el dret a indemnització per causa de mort.  
Aquest dret va ser regulat pel capítol II del reglament per al reconeixement de les indemnitzacions i les ajudes econòmiques a les víctimes de violència sobre la dona, previstes en la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, aprovat pel Decret 63/2014, de 25 d'abril, del Consell.  
Passats quatre anys des de la seua aprovació s'estima que la quantitat establida per a aquesta ajuda és insuficient perquè els fills i filles menors, els majors dependents o altres familiars econòmicament dependents de la víctima, afronten amb dignitat i possibilitats el seu futur. D'altra banda, aquest import és considerablement inferior a les indemnitzacions per mort previstes en altres situacions equiparables.  
  
En aquesta mateixa línia es pronuncia el Pacte valencià contra la violència de gènere i masclista, compromís subscrit el passat 18 de setembre per les institucions i les organitzacions socials de la Comunitat Valenciana.  
Així doncs, la finalitat d'aquest decret és modificar la quantia establida per a la indemnització per causa de mort per violència sobre la dona.  
Aquesta disposició està inclosa en el Pla Normatiu de l'Administració de la Generalitat per a 2018.  
Per tot el que s'ha exposat anteriorment, fent ús de les atribucions conferides per l'article 18.f de la Llei 5/1983, de 30 de desembre, del Consell, a proposta de la vicepresidenta i consellera d'Igualtat i Polítiques Inclusives, d'acord amb el Consell Jurídic Consultiu de la Comunitat Valenciana, amb la deliberació prèvia del Consell, en la reunió de 9 de març de 2018,  
  
DECRETE  
  
Article únic. Modificació del Reglament per al reconeixement de les indemnitzacions i les ajudes econòmiques a les víctimes de violència sobre la dona, aprovat pel Decret 63/2014, de 25 d'abril, del Consell  
  
Es modifica l'article 6 del Reglament per al reconeixement de les indemnitzacions i les ajudes econòmiques a les víctimes de violència sobre la dona, previstes en la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, aprovat pel Decret 63/2014, de 25 d'abril, del Consell, que queda redactat com s'indica en l'annex d'aquest decret.  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 9 de març de 2017  
  
El president de la Generalitat,  
XIMO PUIG I FERRER  
  
La vicepresidenta i consellera d'Igualtat i Polítiques Inclusives,  
MÓNICA OLTRA JARQUE  
ANNEX  
Modificació del Reglament per al reconeixement   
de les indemnitzacions i les ajudes econòmiques a les víctimes   
de violència sobre la dona, aprovat pel Decret 63/2014,   
de 25 d'abril, del Consell  
  
L'article 6 queda redactat de la manera següent:  
  
«Article 6. Quantia de la indemnització  
L'import de la indemnització es fixa en la quantitat de setanta-cinc mil euros.  
El pagament d'aquesta indemnització podrà ser suspés cautelarment fins que els fills i filles menors d'edat beneficiaris d'aquesta complisquen els 18 anys, quan la persona que complete la seua capacitat d'obrar estiga en la condició d'investigada, acusada o condemnada per la mort de sa mare.  
Així mateix, també es podrà suspendre cautelarment el pagament de la indemnització en aquells casos en què la persona beneficiària estiga davall la tutela de la persona que estiga en la condició d'investigada, acusada o condemnada per la mort de sa mare.»


Còpia Permalink ELI